cyanic-selkie/wikianc huggingface dataset:
Мета Веландер
Таа е ќерка на професорот Еди Веландер и Меј Хали. Таа се омажила за глумецот Ингвар Кјелсон на 22 јуни 1949 година и останала во брак со него до неговата смрт во 2014 година. Таа сега живее во Џуршолм, каде што е родена.
Бокхорн (Фризија)
Бокхорн (Bockhorn) — општина во округот Фризија, во сојузната покраина Долна Саксонија, Германија. Се наоѓа околу 15 километри југозападно од Вилхелмсхафен и 30 километри северозападно од Олденбург.
Местоположба
Бокхорн се наоѓа јужно од Вилхелмсхафен во близина на сојузниот автопат 29.
Соседни општини
Општината Бокхорн се граничи на запад и на север со општината Цетел, на исток со градот Фарел (обате во округот Фризија) и на југ со градот Вестерштеде и со општината Вифелштеде (обете во округот Амерланд). На североисток се граничи со Јадскиот Залив.
Општински единици
Кон општината Бокхорн, покрај главното место Бокхорн, припаѓаат следниве места: Аделхајдсгроден, Блауханд, Бокхорнерфелд, Бредехорн, Еленсердамерзил, Гелриенфелд, Грабштеде, Грабштедерфелд, Јирденерфелд, Краненкрамп, Криенброк, Морвинкелсдам, Остерфорде, Петерсгроден и Штајнхаузен.
Масакр во Загоричани (1949)
Масакрот во Загоричани во 1949 година бил извршен од страна на грчките монархофашистичките сили кои убиле 18 млади загоричанци, меѓу кои 15 биле жени и млади девојки.
УЕФА Лига на шампиони 2005/06
— 14. сезона на најсилното натпреварување на европските фудбалски клубови под името УЕФА Лига на шампиони и 51. сезона од основањето на натпреварувањето.
Натпреварувањето започнало на 12 јули 2005 година со одигрувањето на првото квалификациско коло, а завршило со одигрување на финале на 17 мај 2006 година одиграно на стадионот Стад де Франс во Сен Дени, Париз (Франција). На ова натпреварување учествувале 74 клубови од 49 национални сојузи.
Прво квалификациско коло
Првите натпревари биле одиграни на 12 и 13 јули, а реванш натпреварите на 19 и 20 јули 2005 година.
Второ квалификациско коло
Првите натпревари биле одиграни на 26 и 27 јули, а реванш натпреварите на 2 и 3 август 2005 година.
Трето квалификациско коло
Првите натпревари биле одиграни на 9 и 10 август, а реванш натпреварите на 23 и 24 август 2005 година.
Натпреварување по групи
Натпреварувањето по групи се играло од 13 септември до 7 декември 2005 година.
Осминафинале
Првите натпревари биле одиграни на 21 и 22 февруари, а реванш натпреварите на 7 и 8 март 2006 година.
Четвртфинале
Првите натпревари биле одиграни на 28 и 29 март, а реванш натпреварите на 4 и 5 април 2006 година.
Горна Чешма (чешма)
Горна Чешма е чешма во Република Македонија, со следниве географски координати: латитуда 41o 27 ' 27 , лонгитуда 22o 05 ' 02 .
Капетанова Чешма
Капетанова Чешма е чешма во Република Македонија, со следниве географски координати: латитуда 41o 07 ' 57 , лонгитуда 22o 09 ' 15 .
Крли
Крли — солунско село во Егејска Македонија, Република Грција.
Аеродром Сараево
Аеродромот во Сараево (IATA: SJJ, ICAO: LQSA), исто така познат и како аеродромот Бутмир, е најголем аеродром на територијата на Босна и Херцеговина, лодиран неколку килоемтри југозападно од главниот град Сараево. После Дејтонскиот договор во 1996 година, аеродромот беше повторно отворен, и меѓу првите авиокомпании кои почнаа да сообраќаат беа B&H Airlines, Austrian Airlines, Луфтханза, Turkish Airlines и Croatia Airlines. Во 2006 година, 466.186 патници беа превезени преку аеродромот, во споредба со само 25.000 во 1996 година. Во 2005 година, Меѓународниот совет за аеродроми ја додели наградата Најдобар аеродром во категоријата до 1 милион патници на годишно ниво.
Агнес фон Русен
Агнес фон Розен (8 септември 1924 – 4 април 2001 година) била шведска аристократка и тореадорка и каскадерка. Поголемиот дел од подоцнежните години го поминала во Мексико.
Аеродром Сараево
Историја
Потребата за аеродром во Сараево беше нагласена во 60-тите години од минатиот век. Аеродромот Сараево - Илиџа беше отворен на 2 јуни 1969 година. Во 1970 година, Франкфурт беше првото одредиште кое беше воспоставено од аеродромот. Исто така, аеродромот служеше како помошен на аеродромите во Загреб и Белград. Првото проширување на аеродромот беше направено пред почетокот на Зимските олимписки игри во Сараево, 1984 година. Во првите недели на војната во БиХ, аеродромот беше преземен од страна на српските сили кои му нанесоа сериозни штети на аеродромот. Од јуни 1992 година до крајот на војната, аеродромот беше под контрола на Обединетите нации, кои го користеа за транспорт на хуманитарна помош. Аеродромот беше отворен за цивилна авијација повторно на 16 август 1996 година, и од тогаш постепено е реновиран.
Агнес фон Русен
Живот
Агнес фон Розен, ќерката на шведското воено аташе во Британската амбасада во Стокхолм е родена на 8 септември 1924 година. Дипломирала физиотерапија на Лундскиот универзитет, Шведска, таа глумела во француски и италијански филмови и била на турнеи низ Америка како тореадор. Таа, исто така, била поврзана со Куќата на Бернадот, шведското кралско семејство.
Аеродром Сараево
Авиокомпании и одредишта
Чартер
Карго
Агнес фон Русен
Живот
Во септември 1955 година, „Возачите на пеколот“ го отвориле својот „Турнир на возбудувања во Холивуд“ на салонот во Сиднеј. Овој „турнир“ ги собрал некои од најголемите светски каскадери за една ноќ со возбудувања и прелевања во текот на која извеле преку 22 различни акробации. Една од овие акробации била изведена од Агнес фон Розен, која била влечена зад еден од автомобилите додека се пробивал низ пламен ѕид.
Агнес фон Розен починала во Мексико на 11 април 2001 година на 76-годишна возраст.
Царина
Царина — јавна давачка којашто се наплатува при премин на стоката од едно во друго царинско подрачје. Царината е една од најстарите форми на ограничување на меѓународната трговија. Царината е инструмент за заштита на домашното стопанство и непосредно влијае на цената на производот кој се увезува. Колкаво ќе биде нејзиното влијание врз цената зависи од ценовната еластичност на понудата и побарувачката.
Видови царини
Воопшто царините може да се поделат на неколку начини. Тие се делат на увозни царини и извозни царини според насоката на движење на стоката. Доколку царините се наплаќаат при влез на стока во едно царинско подрачје се работи за извозни царини, доколку пак се наплаќаат при излез на стока од едно царинско подрачје се работи за увозни царини. Извозните царини се доста ретки и тие најчесто се при извоз на стратешки ресурси за една национална економија - или кога се сака непоравдано да се влијае на цената на светските пазари(пример земјите на ОПЕК и нафтата).
Ефекти од царините
Царините предизвикуваат бројни ефекти врз понудата и побарувачката, производството, цените и потрошувачката. Во прв ред, бидејќи царината претставува давачка (данок) на увозниот прозивод, неговата цена се зголемува, а тоа предизвикува намалување на побарувачката за тој производ (во согласност кривата на побарувачката која има опаѓачки наклон). Но, истовремено, заради повисоката цена, производството на тој производ станува поисплатлив за некои домашни фирми и така се зголемува понудата на тој производ (во согласност со кривата на понудата која има растечки наклон). Како што може да се забележи, царините предизвикуваат економска неефикасност, зашто тие ја зголемуваат цената на производот и така им овозможуваат на домашните неефикасни фирми (кои имаат повисоки трошоци од цената на производот пред воведувањето на царината) да се вклучат во производството и во продажбата на тој производ. Исто така, царините им предизвикуваат загуба на купувачите (потрошувачите) кои плаќаат повисока цена за производот, со што им се намалуваат потрошувачкиот вишок и нивната благосостојба. Сепак, дали потрошувачите ќе бидат оштетени зависи и од тоа како државата ќе ги искористи приходите собрани од царините (кои се приход во буџетот): ако тие се искористат за јавни услуги (патишта, училишта, болници итн.), царините индиректно им се враќаат на потрошувачите.
Депозит
Депозитот (англиски: deposit account) претставува финансиски инструмент преку кој населението, финансиските друштва, нефинансиските друштва, државните органи и непрофитните организации ги вложуваат своите пари во банките. Депозитите, заедно со кредитите, претставуваат основни производи на комерцијалните банки. Исто така, депозитите заземаат најголем дел од обврските во билансите на состојбата на банките. Прибирањето депозити е една од двете основни групи активности на банките како финансиски посредници. Притоа, тие имаат огромно значење во работењето на банките, бидејќи претставуваат основен извор на парични средства од кои банките одобруваат кредити.
Поим и одлики
За секоја банка е исклучително важно да го обезбеди потребниот износ депозити по определена разумна цена. Во таа смисла, депозитното работење има непосредно влијание врз профитабилноста на банката и врз можностите за растеж. Оттука, банката мора да биде подготвена да одговори на конкурентските притисоци така што ќе нуди нови депозитни производи под конкурентни услови. Конкретните видови и одлики на депозитните производи се разликуваат од една до друга банка, како одраз на нивните напори да задоволат различни потреби и барања на потрошувачите.
Депозитите, посебно оние на населението, претставуваат стабилни извори на средства, затоа што се одликуваат со ниска еластичност во однос на промените на каматните стапки. Имено, при пораст на каматните стапки, населението, како и претпријатијата што одржуваат долготрајни блиски односи со банката, обично не ги повлекуваат парите со цел да ги инвестираат на друго место во потрага по повисока заработка. Меѓутоа, големите клиенти, коишто на своите сметки располагаат со поголеми износи на слободни парични средства, реагираат поинаку при пораст на пазарните каматни стапки, т.е. многу брзо можат да ги повлечат парите од банката и затоа, нивните депозити немаат карактер на стабилни извори на средства. Исто така, депозитите на населението се разликуваат од депозитите на другите институционални сектори по тоа што само тие се покриени со системот на осигурување во случај на ликвидација на банката.
Видови на депозити
Во основа, депозитната база на банките ја сочинуваат следниве видови депозити:
Трансакциски депозити
Трансакциските депозити (transaction deposits) се поврзани со платниот промет како традиционална функција што ја извршуваат банките. Тие претставуваат денарски и девизидевизни сметки што луѓето, претпријатијата и другите организации ги отвораат кај банките со цел да вршат разни плаќања, поврзани со нивните секојдневни трансакции (купување производи, набавка на материјали, плаќање сметки итн.) Се разбира, за да можат да ги искористат за плаќање, сопствениците на овие сметки мора да имаат непречен пристап до парите. Со други зборови, парите на овие сметки немаат никаков договорен рок на орочување, т.е. можат да се повлечат во секое време, според желбата на нивните сопственици и затоа се познати и како депозити по видување (demand deposits). И покрај тоа што немаат рок на достасување, трансакциските депозити се одликуваат со голема стабилност, т.е. овие парични средства најчесто остануваат во банката долг временски период. Имено, овие депозити не се каматноеластични, т.е. слабо реагираат на промените на пазарните каматни стапки.
Трансакциските депозити ги сочинуваат: тековни сметки на населението, сметките на претпријатијата и другите правни лица, сметките врзани за платежни картички итн. Во оваа група спаѓаат и разни трансакциски сметки што ги отвораат банките една кај друга, во врска со нивните коресподентски односи. Во полза на овие депозити се влеваат паричните приливи што населението и правните лица ги остваруваат од различни извори (плати, пензии, стипендии, хонорари итн.) Банките обично не плаќаат камата на трансакциските депозити и плаќаат многу мала камата (0,5% или 1%). Меѓутоа, иако каматните трошоци се ниски, тие предизвикуваат големи оперативни и други некаматни трошоци.
Штедни депозити
Имајќи предвид дека се работи за орочени депозити, тие носат далеку повисоки каматни стапки во споредба со трансакциските, коишто се движат дури и до 10% на денарските и 5% на девизните штедни влогови. Треба да се забележи дека сопствениците на штедните депозити се многу заинтересирани за приносот што го остваруваат на вложените парични средства, така што овие депозити се одликуваат со повисока каматна еластичност. Имено, во случај на пораст на каматните стапки, голема е веројатноста дека сопствениците на овие депозити ќе ги повлечат парите и ќе побараат поповолни можности за нивно инвестирање. Тоа особено се однесува на правните лица и на крупните штедачи, додека искуството покажува дека ситните штедачи помалку реагираат на промените на каматните стапки. Оттука, наспроти фактот дека се работи за орочени депозити, еден дел од нив влегува во групата на нестабилни депозити.
Други видови депозити
Традиционалната поделба на трансакциски и штедни депозити се надминува како резултат на финансиските новини, т.е. со текот на времето, банките почнале да нудат и хибридни форми на депозити, коишто претставуваат комбинација на трансакциските и штедните депозити. На пример, некои банки им нудат на клиентите можност да отворат орочени депозити од кои можат да повлекуваат пари во секое време пред рокот на орочување. Исто така, сопствениците на овие сметки можат во секое време да вршат дополнителни уплати без потреба од склучување дополнителни договори. Овие депозити носат високи каматни стапки, слични на каматните стапки на орочените депозити, но каматата се пресметува само на износот што останува орочен, додека во случај на предвремено повлекување на парите, банката пресметува камата како да се работи за депозит по видување.
Освен хибридните трансакциско-штедни сметки, постојат и бројни други видови депозити. Таков е случајот со разни специјални, наменски и ограничени депозити, поврзани со извршување на определени трансакции.
Депозитите на нефинансиските субјекти во македонските банки
''Табела бр. 1: Рочна и валутна структура на депозитите на нефинансискиот сектор во Македонија, 30 јуни 2013 година (во милиони денари)''.
Систем на осигурување на депозити во Македонија
Фондот за осигурување на депозити ги штити само ситните штедачи, односно тој ги покрива само депозитите на населението, и тоа: денарските и девизните сметки, депозитите врзани за парични картички и девизните приливи на луѓето во банките. Притоа, со системот на осигурување не се опфатени: штедачите на кои им биле дадени привилегирани услови, сопствениците на најмалку 5% од акциите, членовите на органите на управување во банките и штедилниците, како и нивните најблиски роднини.
Светски конгрес на есперанто
Светски конгрес на есперанто (есп. Universala Kongreso de Esperanto, UK) е еден од најважните настани во есперанто движењето во светот. Конгресите се одржуваат секоја година, скоро без прекин 113 години. Од 1905 година, прекините биле направени само за време на двете светски војни. Настанот е организиран од Светскиот есперанто сојуз.
Овој конгрес не е само работен состанок на Светскиот есперанто сојуз со другите есперанто сојузи, туку е и фестивал на есперантската култура, туризмот и светски форум на есперантистите. Сè до осмиот конгрес, во 1912 година, тој бил нарекуван Меѓународен конгрес, а од деветтиот, во 1913 година, се нарекува Светски конгрес.
Организација
Светскиот есперанто сојуз одржува секоја година конгрес во друга земја, земајќи го предвид географскиот распоред и организационите способности на локалните сојузи.
За местото на одржување на конгресот одлучува Претседстелството на сојузот. Битна улога во одлучувањето има и Генералниот директор на сојузот, кој потпишува одредени документи, но секојдневната работа околу организирањето сепак ја одработува постојаниот секретар на Сојузот кој е службеник во седиштето на сојузот во Ротердам. Во градот во кој се одржува конгресот, дел од работата ја организира и Месниот конгресен комитет, кој е соработник на Светскиот есперанто сојуз.
Историја
По средбите на есперантистите во 1904 година во Довер и Кале, францускиот адвокат Алфред Мишо, го организирал првиот Светски есперанто конгрес во Булоњ на Море во 1905 година.
Конгресот собира неколку стотини до неколку илјади есперантисти од целиот свет. Најмногу пријавени 5986 учесници имало на конгресот во Варшава во 1987 година, кога била и стогодишнината на есперантото. Сепак за најголем број на вистински есперанто учесници се смета конгресот во Нирнберг во 1923 година, кога учествувале преку 3500 есперантисти. Бројот на земјите учеснички исто така варира, но просечно учествуваат околу шеесетина земји од разни делови од светот. Конгресот се одржува обично последната недела на јули или првата недела од август, почнувајќи и завршувајќи во сабота со траење од осум дена. До 1980 година средбите биле организирани главно во Европа или САД, со исклучок на конгресот во 1965 година кој бил одржан во Јапонија, но од тогаш се одржувале и во други земји како на пример: Бразил, Канада, Кина, Јужна Кореја, Австралија, Израел, Виетнам и Аргентина.
1392
1392 (Римски бројки) — престапна година според општоприфатениот календар. Тоа била 1392 година од новата ера, 392. од вториот милениум, 92. од XIV век и трета од 1390-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 1392 година се протега во 4028 и 4029, додека според второто гледиште, годината трае во текот на 4088 и 4089 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1935. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 794 и 795 исламска година.
Шарена Чешма
Шарена Чешма е чешма во Република Македонија, со следниве географски координати: латитуда 41o 23 ' 36 , лонгитуда 21o 48 ' 33 .
Ден на белиот бастун
Денот на белиот бастун е неофицијален празник во САД, кој се прославува секој петтнаести октомври почнувајќи од 1964 година за постигнувањата на луѓето со нарушен вид.
Робер Нивел
Робер Џорџ Нивел, бил француски војсководач, еден од командантите на сојузничките сили во Првата светска војна. Бил исклучителен артилиерец и стратег, но останал прочуен по неговата офанзива во која француските сили доживеале силен пораз во пролет 1917 година.
Животопис
Нивел е роден на 15 октомври 1856 во Тул, Франција, од татко Француз и мајка Британка со протестантска вероисповед. Завршил Политехничко училиште и заминал како подпоручник во артилерија на француската војска. Поради своите квалитети брзо напредувал и веќе во 1913 година имал титула пуковник во артилерија. Бил многу способен командант и организатор за теренска артилерија на полициски и дивизиски трупи. По Битката кај Вордун во 1916 година бил поставен за главен командант на француските сили на Западниот фронт. Во тек и по борбите 1916 година, а посебно по тнр. Предложил офанзивен напад кој бил поддржан и од страна на сојузничките сили. Офанзивата на Нивел која започнала на 16 април 1917, била со катастрофални последици во кои француските сили загубиле над 200.000 војници, а тој бил изложен на силни критики поради огромните загуби и неможноста да се напредува.
Во мај 1917 бил заменет, а неговото место му било доделено на Филип Петен. Му се припишува дека бил нечувствителен и безгрижен во однос на загубите.
По смената заминал во Северна Африка, оттаму се вратил по завршувањето на војната, а се пензионирал во 1921 година. И покрај неуспехот на бојното поле, бил одликуван со Големиот крст на Легија на честа, Робер Нивел починал на 22 март 1924.
91
91 (Римски бројки) — година според општоприфатениот календар. Тоа била 91 година од новата ера, 91. од првиот милениум, 91. од I век и втора од 90-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 5599 и 5600 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 4841 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 3851 и 3852 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 844.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 91 година се протега во 2727 и 2728, додека според второто гледиште, годината трае во текот на 2787 и 2788 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 634. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 547 и 546 година пред хиџра.
Починале
90er
NGC 2693
NGC 2693 — елиптична галаксија во соѕвездието Голема Мечка, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 2693 се споменува и како UGC 4674, MCG 9-15-55, CGCG 264-35.
Откривање
Објектот е откриен на 17 март 1790 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 2693 е од видот E1. Видливиот сјај со голо око изнесува 11,9 m, а оној во рамките на интервалот од минималната до максималната честота 12,8 m, додека површинскиот сјај изнесува 13,6 m/лм2. NGC 2693 има привидни димензии од 2,6' х 1,8'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 8 ч 56 м 59,4 с, а неговата деклинација, односно висината на лакот на тој агол, + 51° 20' 52". Положбениот агол на објектот е во износ од 160°.
Други поделби
Проучување на NGC 2693 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 25144. Во рамките на атласот на длабокото небо, Уранометрија 2000.00, објектот припаѓа на групата означена со бројот 44; додека во Каталогот на основни ѕвезди (GSC) е групиран под бројот 3423. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 982.
Јоже Улчар
Јоже Улчар е роден во 1915 година на Блед, Словенија. Гимназија завршил во Крањ во 1934 година, а во 1938 година дипломирал со одличен успех на Филозофскиот факултет во Љубљана на групата математика. По завршените студии, работел како суплент, а потоа како гимназиски професор, во гимназиите во Мурска Собота, Струмица, Призрен, Битола и Скопје. По ослободувањето бил директор на гимназијата во Битола. При основањето на Филозофскиот факултет во Скопје во 1946 година, станал еден од првите универзитетски предавачи. Во 1954 година е избран за доцент, во 1959 за вонреден професор, а во 1964 година за редовен професор. Хабилитирал во звањето универзитетски наставник со трудот За неинцидентните страни на некои политопи. Во учебните 1963 до 1965 година бил проректор на Универзитетот Св. Кирил и Методиј. Починал во 1967 година.
Д-р Јоже Улчар потекнува од љубљанската математичка школа на професорот Јосип Племел и професорот Антон Жупанчич. По доаѓањето на Филозофскиот факултет во Скопје, тој ја презема наставата по предметите од геометриските дисциплини: аналитичка геометрија, проективна и дескриптивна (нацртна) геометрија, диференцијална геометрија, како и основи на геометријата, а го водел и курсот елементарна геометрија. Во почетокот, според укажаната потреба, држи курсеви по алгебра и диференцијално и интегрално сметање. тој е автор на поголем број стручни и научни трудови, меѓу кои: Елементарно-геометриски пресликувања и групен принцип во геометријата, За еднодимензионалните комплекси, во кои доаѓа до израз неговата математичка култура, јасност и прецизност на излагањето, особини кои им ги пренесува и на своите студенти. Посебно добар е неговиот учебник Аналитичка геометрија со векторска алгебра, кој е прв од таков вид со векторско излагање и кое поради својот квалитет излезе во второ, непроменето издание. Поради своето големо искуство во средношколската настава, д-р Јоже Улчар помагал многу и во стручната проблематика на средните училишта, па бил многу често ангажиран од тогашното Министерство за просвета.
Совршен и педантен стилист, наставник од највисока класа, тој ја донесе математиката од светските простори во нашата средина и ги облагороди нашите умови и срца. Досега е ненадминат предавач, дидактичар, методичар и организатор на наставата.
Космос-1028
Космос-1028 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 5 август 1978 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 6700 килограми. Космос-1028 бил надгледувачки сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 89,1 минути, додека аголот на наклонетост на орбиталната рамнина во однос на рамнината на екваторот изнесувала 67,1°. Најголемото растојание од Земјата го достигнал на 302 км, а најмалото на 162.
Поместување (вектор)
Поместување — вектор, чија должина е најкраткото растојание од почетната до крајната положба на дадена точка P. Ја означува далечината и насоката на некое имагинарно движење по права линија од почетната до крајната положба на точката. Поместувањето може да се идентификува со транслација што ја лоцира почетната до последната позиција.
Поместувањето може исто да се опише како „релативна положба“: конечната положба на точката (xf) во однос на својата почетна положба (xi), и векторот на поместувањето може математички да се дефинира како разлика меѓу завршната и почетната положба:
При разгледување на движењето на телата со текот на времето, моментната брзина на предметот е степенот на промена на поместувањето како временска функција. Моментната брзина тогаш е поразлична од брзината, или од временската стапка на промена на растојанието поминато по одредена патека. Брзината може да се дефинира како временска стапка на промена на полупречник векторот. Ако се земе предвид движечка почетна положба, или почетокот на движењето (пр. почетната положба или почеток кој е фиксиран за вагон, кој пак, се движи во однос на пругата), брзината на P (пр. точка која ја претставува положбата на патник кој се движи во возот) може да се нарекува релативна брзина, што е спротивно на апсолутна брзина, која се пресметува во однос на точка која се смета за „неподвижна во просторот“ (како што е, на пример, неподвижна точка на подот на железничката станица).
За движење определено со интервал на време, поместувањето поделено со должината на временскиот интервал ја дефинира просечната брзина. (Имајте на ум дека просечната брзина, како вектор, се разликува од просечната брзина која го претставува односот пат-должина — скалар — и временскиот интервал.)
Цврсто тело
Кога станува збор за движењето на цврсто тело, терминот поместување може исто така да вклучува ротации на телото. Во овој случај, поместувањето на честица од телото се нарекува линиско поместување (поместување долж линија), додека ротација на телото се нарекува аголно поместување.
Изводи
За положбен вектор s што е функција на времето t, изводите може да се пресметуваат во однос на t. Овие изводи често се користат во студиите за кинематиката, контролната теорија, насетувачите на вибрации и други науки и инженерски дисциплини.
Забрзување
Влечење
Овие вообичаени имиња соодветствуваат на терминологијата што се користи во основната кинематика. Следствено на ова, изводите од повисок ред се пресметуваат на сличен начин. Проучувањето на овие изводи од повисок ред може да ги подобрат предвидувањата за првичните функции за поместување. Повисоки услови се потребни за точно да се претстави функцијата на поместување како збир од бесконечна низа, овозможувајќи повеќе аналитички техники во областа во инженерството и физиката. Изводите од четврти ред се нарекуваат дрмање.
Описна статистика - Собирање податоци
Во описна статистика се собираат податоци од „случка“.
Случка се нарекува запис ако податоците се собрани од постојани записи од некој минат настан.
Анкета
Експеримент
Експеримент е случка чии податоците се исходи од повторувања на еден ист опит. (Опит е „поединечен експеримент“ кој може да се повторува под истите услови безброј пати во реално време.)
Пример 1: Даден е извештајот: Уплата на студенти од 5-ти семестар, септември 2009 (види Табела 1). Да се направи табела со податоци со исплатените суми и да се одреди типот на случката, обележјето, множеството на можни и актуелни исходи, пример податок и големината на податоците.
Обележје: износ на уплатата во денари
Можни исходи во општо: A≥0
Пример податок: (6154)
Големина на податоците:  N=14
Пример 2: Добиена вредност при фрлање на коцка 100 пати,  т.е. една коцка се фрла 100 пати и исходите се запишани во табела (види Табела 3). Да се одреди типот на случката, обележјето, множеството на можни и реални исходи и големината на податоците.
Решение:
Британски прекуморски територии
Британски прекуморски територии (British Overseas Territories) — четиринаесет територии на Обединетото Кралство кои се под негова управа, иако не се составен дел од кралството. Тие се остатоци од Британската Империја кои немаат стекнато независност или изгласале да останат територии на Британија. Поимот „прекуморски територии“ е воведен во 2002, како замена за претходниот поим британска зависна територија (British Dependent Territory), воведен во 1981. Сè до 1981, териториите се нарекувале „Крунски колонии“ (Crown colonies).
Освен Британската Антарктичка Територија (има само истражни станици) и областите Акротири и Декелија на Кипар и Британската Индоокеанска Територија (воени бази), сите прекуморски територии се постојано населени. Вкупната површина на териториите приближно изнесува 1 727 570 км2 (од кои 1 700 000 км2 отпаѓаат на Британската Антарктичка Територија), а населението брои вкупно 260 000 жители.
Список на британски прекуморски територии
Четиринаесетте британски прекуморски територии се следниве:
Валути
Териториите користат разни валути и комбинации, вклучувајќи ја британската фунта, американскиот долар и сопствени валути што напати се рамни на нив.
Описна статистика - Собирање податоци
Ова е експеримент (опитот кој се повторува во експериментот е фрлање на коцка и пишување на вредноста на фрлената коцка) и имаме:
Обележје: Вредност на фрлена коцка
Можни исходи во општо: хє{1,2,3,4,5,6}
Можни исходи во податоците: хє{1,2,3,4,5,6}  (сите можни исходи се појавиле барем еднаш)
Пример исход:  (5)
Големина на податоците: N=100.
Пример 3: Во Табела 4 се дадени одговорите на писмено анкетно прашање  „Дали го сакате филмот Хобит?“ поставено на 30 луѓе. Да се одреди типот на случката, обележјето, множеството на можни и реални исходи и големината на податоците.
Обележје: Одговор на анкетно прашање
Можни исходи: {Д=да, Н=не, НК=немам коментар, НЗ=не знам}
Пример податок: (НК)
Податоци: Табела со одговори (види Табела 4, Табела 5 или Табела 6) Големина на податоците: N=30.
Да се потсетиме дека тука работиме само описна статистика, т.е. ги сметаме овие 30 луѓе за популација, т.е. не планираме да донесеме никакви заклучоци од оваа анкета врз мислењето на пошироката јавност.
Пример 4: Во Табела 5 се дадени одговорите на усно анкетно прашање „Дали го сакате филмот Хобит?“ поставено на 30 луѓе. Податоците да се резимираат во честотна табела, во релативна честотна табела и истите да се претставуваат со столбест дијаграм и секторски дијаграм.
Подолу во наредните глави, детално ќе објасниме што е честотна и релативна честотна табела. Меѓутоа, видете дали можете да го разбирате ова готово решение.
Проценти: Да се потсетите дека знакот „%“ е скратеница за 1/100, т.е. така да 100%= 100∙=1.
За столбест дијаграм на честотна табела каде што класите се самите можни исходи истите се пишат по хоризонталната оска, а честотите по вертикалната оска (види подолу лево). За секторски дијаграм се цртаат сектори на кругот со соодветниот процент (види подолу десно).
Аеродром Хургада
Меѓународниот аеродром во Хургада (IATA: HRG, ICAO: HEGN) е аеродром кој сместен во близината на градот Хургада. Во 2007 година преку аеродромот беа пренесени 5,947,616 патници, зголемување за 23% во споредба со 2006 година.
NGC 5085
NGC 5085 — спирална галаксија во соѕвездието Водна Змија, заведена во Новиот општ каталог на длабоконебесни тела.
Откривање
Објектот е откриен на 26 март 1789 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 5085 е од видот Sc. Видливиот сјај со голо око изнесува 11,7 m, а оној во рамките на интервалот од минималната до максималната честота 12,4 m, додека површинскиот сјај изнесува 14,1 m/лм2. NGC 5085 има привидни димензии од 3,5' х 3'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 13 ч 20 м 17,5 с, а неговата деклинација, односно висината на лакот на тој агол, -24° 26' 25"". Положбениот агол на објектот е во износ од 38°.
Други поделби
Проучување на NGC 5085 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 46531. Во рамките на атласот на длабокото небо, Уранометрија 2000.00, објектот припаѓа на групата означена со бројот 330; додека во Каталогот на основни ѕвезди (GSC) е групиран под бројот 6704. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1039.
Коритен
Коритен или Ѓордино (Ξηροχώρι, Ксирохори; до 1926 г. Γιόρδινο, Ѓордино ) — село во Солунско, Егејска Македонија, денес во општината Илиџиево на Солунскиот округ во областа Централна Македонија, Грција. Населението брои 567 жители (2011). Сè до крајот на Балканските војни селото било населено исклучиво со Македонци.
Географија
Селото е сместено во областа Вардарија во Солунското Поле, 25 км северозападно од Солун и 5 км југозападно од Горчливото Езеро.
Во Грција
Во 1913 г. селото е припоено кон Грција согласно Букурешкиот договор. Селото значително настрадало во Втората балканска војна и многу од жителите побегнале преку границата, со што таа 1913 г. населението се намалило на 379 жители. Во 1914 г. дел од населението бил приморан да се исели во Бугарија, а на нивно место се населени доселени Грци и 4 ромски муслимански семејства. Во 1920 г. во Коритен е попишан 141 жител. По 1922 г. тука се доселени ште 59 грчки семејства, од кои 50 од Мала Азија, 5 од Источна Тракија и 4 од Кавказ. Така, во 1928 г. Коритен е претставен како мешано македонско-дојденско село со 479 жители, од кои 243 лица (63 семејства) биле дојденци.
Во 1926 г. селото е преименувано во Ксирохори (со значење „суво село“).
Во 1940 г. се заведени 570 жители, а во 1951 г. се зголемило на 716 лица. Во текот на следното десетлетие населението бележи голем пад поради постепеното префрлање на жителите во новоизградената населба Нов Коритен (Ново Ѓордино) оддалечена еден километар од селото. Така, во 1961 г. Коритен спаднал на само 169 жители, додека Нов Коритен имал 504. Во 1971 г. во Стар Коритен се попишани 143 лица, а новиот имал 439. Во следните години, Стар Коритен престанал да постои и не се води на пописот во 1981 г., во кој Нов Коритен е заведен со 620 жители кои во 1991 г. значајно се зголемиле на 827 лица. Денешниот Коритен (Нов Коритен) во 2001 г. доживеал пад на населението на 647 жители, за да се смали на 567 лица на пописот во 2011 г.
Население
Напомена: Напоредните бројки се дадени за годините на постоење на Стар и Нов Коритен. Пред нив бројките се однесуваат само на Стар Коритен, а по нив само на Нов Коритен.
Занде (Фризија)
Занде (Sande) — општина во округот Фризија, во сојузната покраина Долна Саксонија, Германија. Се наоѓа близу Јадскиот Залив, околу 7 километри западно од Вилхелмсхафен и 12 километри југоисточно од Јефер.
Местоположба
Логото на Занде е „во средина на Фризија - живот помеѓу гест и море“. Занде се наоѓа на работ од Јеферланд и 7 километри западно од градот Вилхелмсхафен.
Соседни општини
Општината Занде се граничи на север со градот Шортенс, на североисток со слободниот град Вилхелмсхафен, на југ со општината Цетел и на запад со општината Фридебург.
Општински единици
Општината Занде се состои од пет места: Занде, Нојштатгеденс, Сесилиенгроден, Мариензил и Дикхаузен.
Сообраќај
Низ Занде поминува железничката линија, која ги поврзува Олденбург и Вилхелмсхафен и Езенс. Се планира заобиколница со цел планираниот железнички сообраќај од и до пристаништето ЈадеВезерПорт да не поминува низ средиштето на Занде.
Бабакитина Чешма
Бабакитина Чешма е чешма во Република Македонија, со следниве географски координати: латитуда 41o 21 ' 26 , лонгитуда 21o 50 ' 00 .
Кучинг
Име
Потеклото на името на градот никогаш не било целосно разјаснето. "Кучинг" на малајски значи "мачка". Постојат и варијации за индиско потекло на името на градот. Добро е познато дека индијците го основале градот и се смета дека зборот означува "пристаниште" - ("Кочин").
Рафал Мајка
Рафал Мајка (Rafał Majka; р. ) — полски професионален друмски велосипедист, кој вози за UCI World Tour екипата.
Познат е како силен искачувач, а се истакнал на Џиро д’Италија 2013, кога завршил седми во генералниот пласман и шести наредната година. Други поголеми достигнување се трите планински етапни победи на Тур де Франс, како и планинскиот пласман во 2014 година и во 2016 година, двете етапи и победата на Трката околу Полска. Своето прво завршување на подиум на некоја голема трка го постигнал на Вуелта а Еспања 2015, каде завршил како трети. На Летните олимписки игри 2016 освоил бронзен медал за Полска на друмската трка.
2013
Во 2013 година настапил на Џиро д’Италија по првпат, каде имал жестока и долга борба со Карлос Бетанкур за водството во пласманот за млад возач, но на крајот Колумбиецот го освоил во претпоследната етапа. Во генералниот пласман завршил на седмото место, осум минути зад победникот Винченцо Нибали.
2014
Една година подоцна на Џиро д’Италија 2014 завршил едно место повисоко од 2013 година, односно на шестото место.
Мајка бил повикан во последен момент во составот на Тинкоф-Саксо на Тур де Франс 2014, откако Роман Кројцигер бил привремено суспендиран од возење поради невообичаено вредности во неговиот биолошки пасош. На етапата 14 ја освоил својата прва професионална победа откако заминал сам на последното искачување до Ризул. Четири дена подоцна победил на етапата 17, стигнувајќи сам пред останатите на планинската завршница до Пла д’Аде. Овие успеси, како и неколку други добри пласмани на планинските етапи, му ја донеле на Мајка точкастата маичка за планинскиот пласман. Така, тој станал првиот Полјак што освоил етапа и маичка на Тур де Франс. Неколку недели по Тур де Франс ги освоил петтата и шестата етапа на Трката околу Полска 2014, кои биле планински, а со нив и генералниот пласман. Мајка е првиот Полјац кој ја освоил трката откако таа станала дел од Светската турнеја.
2015
Спротивно на изминатите две години, Мајка не настапил на Џиро д’Италија 2015, каде Алберто Контадор го направил првиот чекор во обид за освојување на Џиро-Тур, но учествувал на Тур де Франс. Завршил помеѓу првите десет на Трката околу Оман, Тур де Романди и Тур де Свис како подготовка за Тур. Мајка ја освоил единаесеттата етапа на Тур де Франс од бегство, со што стигнал до својата трета етапна победа на Тур. Потоа, Мајка се подготвувал за својата цел, Вуелта а Еспања 2015, обидувајќи се да заврши помеѓу првите пет или пак на подиум. Имал одлични резулати на целата трка, со што се нашол на врвот на генералниот пласман со Наиро Кинтана и Фабио Ару. На претпоследната етапа, Мајка успеал да се искачи од четвртото на третото место, завршувајќи на подиум и остварувајќи ја својата цел да се најде на подиум на некоја голема трка.
2016
На Џиро д’Италија 2016, Мајка настапил како предводник за Тинкоф и завршил петти во генералниот пласман, четири минути зад победникот Винченцо Нибали, негов најдобар резултат на трката. По Џиро, Мајка го освоил националното друмско првенство по првпат во својата кариера, оддалечувајќи се од групата на последното искачување и одржувајќи се пред нив до целта. Во текот на Тур де Франс 2016, предводникотна екипата Контадор отпаднал, оставајќи го Мајка како една од можностите на екипата за успех. Преку повеќе бегства успеал да го повтори своето достигнување од 2014 година и да го освои планинскиот пласман, иако не успеал да освои ниту една етапа.
На Летните олимписки игри 2016, Мајак завршил трет на друмската трка, освојувајќи го бронзениот медал. Бил дел од доцното бегство составено од Винченцо Нибали и Серхио Енао. На последниот спуст, Нибали и Енао паднале, оставајќи го Енао сам напред, кој не успеал да ја зачува својата предност пред групата до целта. Бил достигнат од победникот Грег ван Авермат и Јакоб Фуглсанг во последните два километри до целта и не учествувал во завршниот спринт. Медалот на Мајка бил прв за Полска на Игрите и прв медал освоен од полски велосипедисти на поединечна трка од сребрениот медал на Чеслав Ланг на Летните олимписки игри 1980. Подоцна, во август 2016 година, објавиле дека Мајка се согласил на двегодишен договор со екипата од 2017 година, заедно со колегата од Тинкоф, Петер Саган.
Личен живот
На 18 октомври 2014 година се оженил со Магдалена Ковал на приватна церемонија во Вишњова. Во февруари 2017 година се родила нивната ќерка.
Распоред на резултатите на големите трки
СО = се откажал; — = не учествувал
1391
1391 (Римски бројки) — година според општоприфатениот календар. Тоа била 1391 година од новата ера, 391. од вториот милениум, 91. од XIV век и втора од 1390-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6899 и 6900 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 6141 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 5151 и 5152 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 2144.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 1391 година се протега во 4027 и 4028, додека според второто гледиште, годината трае во текот на 4087 и 4088 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1934. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 793 и 794 исламска година.
Трогранков живец
Трогранков живец (лат. nervus trigeminus) — петти (CN V) черепен (капитален или мозочен) живец кој е одговорен за сензација на лицето и некои моторни функции, како што се гризењето и џвакањето. Тој е најсложениот од сите черепни нерви, а неговото име произлегува од фактот што има три големи гранки: офталмичен живец (V1), горновиличен живец (V2) и долновиличен живец (V3). Офталмичниот и горновиличниот живец се чисто сетилни, додека долновиличниот живец поседува и моторна и сетилна (или „кожна“) функција. Покрај овие функции, трогранковиот живец содржи и автономни нервни влакна, како и специјални сетилни влакна (за вкус).
Моторниот дел на трогранковиот живец потекнува од базалната плоча на ембрионалниот Варолиев мост, а сетилниот дел од мозочниот гребен (crista neuralis cranialis). Сетилните информации од лицето и телото се спроведуваат од паралелни патишта во централниот нервен систем.